hotchpotch/miracl-hf-unified huggingface dataset:
উত্তর-ভারতীয় কৃষ্ণ চিক্কণ মৃৎপাত্র
উত্তর-ভারতীয় কৃষ্ণ চিক্কণ মৃৎপাত্র সংস্কৃতি (সংক্ষেপিত এনবিপিডব্লিউ বা এনবিপি) ভারতীয় উপমহাদেশের একটি শহুরে লৌহ যুগের সংস্কৃতি, স্থায়ী ৭০০-২০০ খ্রিষ্টপূর্বাব্দ, চিত্রিত ধূসর মৃৎপাত্র সংস্কৃতি এবং কালো ও লাল মৃৎপাত্র সংস্কৃতির উত্তরসূরি। এটি পরবর্তী-বৈদিক যুগে ৭০০ খ্রিস্টপূর্বাব্দে শুরু হয়েছিল এবং শীর্ষে উঠেছিল ৫০০-৩০০ খ্রিস্টপূর্বাব্দ থেকে, উত্তর ভারতে ১৬ টি মহান রাজ্য বা মহাজনপদের উত্থান এবং মৌর্য সাম্রাজ্যের পরবর্তী উত্থানের সময়কালীন।
ডায়াগনস্টিক আর্টিফ্যাক্ট এবং এই সংস্কৃতির সমনাম হল উত্তর-ভারতীয় কৃষ্ণ চিক্কণ মৃৎপাত্র, যা উচ্চশ্রেণীদের দ্বারা ব্যবহৃত বার্নিশযুক্ত মৃৎশিল্পের একটি বিলাসবহুল শৈলী। সিন্ধু উপত্যকা সভ্যতার পতন থেকে দক্ষিণ এশিয়ার প্রথম বৃহৎ শহরগুলির উত্থানের সাথে এই সময়কাল যুক্ত; এই পুনঃনগরায়ণ ব্যাপক বাঁধ ও দুর্গ, জনসংখ্যার তাৎপর্যযুক্ত বৃদ্ধি, সামাজিক স্তরবিন্যাস বৃদ্ধি, বিস্তৃত-পরিসরের বাণিজ্য নেটওয়ার্ক, বিশেষ শিল্পকলার উদ্যোগসমূহ (উদাহরণস্বরূপ হাতির দাঁত, শঙ্খখোলক ও স্বল্প-মূল্যবান পাথরের নকশা), ওজনের একপ্রকারের যন্ত্র, ছাপাঙ্কিত মুদ্রা, এবং লিখন (ব্রাহ্মী ও খরোষ্ঠী লিপির আকারে, মুদ্রিত সীলমোহরের সীল সহ)।
পণ্ডিতরা এনবিপি এবং আগের হরপ্পা সংস্কৃতির মধ্যে সাদৃশ্য উল্লেখ করেছেন, এদের মধ্যে হাতির দাঁতের পাত ও চিরুণী ও ওজনের একই রকমের যন্ত্র রয়েছে। অন্যান্য সাদৃশ্যগুলির মধ্যে স্থাপত্যে কাদা, পোড়া ইট এবং পাথরের ব্যবহার, প্রকাশ্য স্থাপত্যের বৃহৎ একক নির্মাণ, জলবাহী বৈশিষ্ট্যগুলির নিয়মতান্ত্রিক উন্নয়ন এবং একটি অনুরূপ শিল্পকলার উদ্যোগ অন্তর্ভুক্ত। তবে, এই দুটি সংস্কৃতির মধ্যে গুরুত্বপূর্ণ পার্থক্য রয়েছে; উদাহরণস্বরূপ, এনবিপি সংস্কৃতিতে চাল, বাজরা এবং জোয়ার আরো গুরুত্বপূর্ণ হয়ে উঠেছিল। এনবিপি সংস্কৃতি ভারতীয় উপমহাদেশের প্রথম রাষ্ট্রীয়-স্তরের সংগঠনকে প্রতিফলিত করতে পারে।
টিম হপকিনসের অনুসারী জিওফ্রে স্যামুয়েলের মতে, কেন্দ্রীয় গাঙ্গেয় সমভূমিটি, যা এনবিপি কেন্দ্র ছিল, এর পশ্চিমে কুরু-পাঞ্চালের বৈদিক আর্যদের চিত্রিত ধূসর মৃৎপাত্র সংস্কৃতি থেকে সাংস্কৃতিকভাবে স্বতন্ত্র ছিল এবং সেটি নগরীকরণের ক্ষেত্রে একটি স্বাধীন উন্নয়ন এবং লোহার ব্যবহার চাক্ষুষ করেছিল।
প্রায় ২০০ খ্রিষ্টপূর্বাব্দে এনবিপি সংস্কৃতির সমাপ্তিটি মৃৎশিল্পের একটি ভিন্ন শৈলীর সাথে এনবিপি মৃৎপাত্রের প্রতিস্থাপনের দ্বারা চিহ্নিত করা হয়েছিল, যার নাম ছাপাঙ্কিত ও ছদ্মবেশযুক্ত নকশার সাথে সজ্জিত লাল মৃৎপাত্র। তবুও, একই শহরগুলি বসবাসে অব্যাহত থাকে, এবং ২০০ খ্রিস্টপূর্বাব্দ থেকে ৩০০ খ্রিস্টপূর্বাব্দ পর্যন্ত তখনও ছিল "উপমহাদেশের সর্বত্র শহুরে সমৃদ্ধি দ্বারা চিহ্নিত", শুঙ্গ ও সাতবাহন রাজবংশ ও কুষাণ সাম্রাজ্যের সাথে সম্পর্কিত।
মহাজনপদগুলির সাথে যুক্ত কিছু উল্লেখযোগ্য এনবিপিডব্লিউ স্থানগুলি নিম্নরূপ:
মহাস্থানগড়, চন্দ্রকেতু়গড়, উয়ারী-বটেশ্বর, বাণগড় এবং মঙ্গলকোট (সবগুলিই বাংলাদেশ ও ভারতের পশ্চিমবঙ্গে), উত্তর-ভারতীয় কৃষ্ণ চিক্কণ মৃৎপাত্র পাওয়া গেছে এমন অন্যান্য স্থান।
উল্লেখযোগ্য প্রাচীন স্থান যেখানে এনবিপিডাব্লিউ পাওয়া গেছে, যেমন অযোধ্যা এবং শৃঙ্গবেড়পুর, হিন্দু মহাকাব্য রামায়ণে উল্লিখিত।
বিল মারি
বিল মারি () নামে পরিচিত উইলিয়াম জেমস মারি (; জন্ম: ২১ সেপ্টেম্বর ১৯৫০) হলেন একজন মার্কিন অভিনেতা, কৌতুকাভিনেতা ও লেখক। তিনি "স্যাটারডে নাইট লাইভ"-এ কাজ করে প্রথম পরিচিতি অর্জন করেন এবং তার প্রথম এমি পুরস্কার অর্জন করেন এবং পরবর্তীকালে তিনি কয়েকটি হাস্যরসাত্মক চলচ্চিত্র - "মিটবলস্‌" (১৯৭৯), "ক্যাডিশ্যাক" (১৯৮০), "স্ট্রাইপস্‌" (১৯৮১), "টুটসি" (১৯৮২), "স্ক্রুগড" (১৯৮৮), "ঘোস্টবাস্টার্স টু" (১৯৮৯), "হোয়াট অ্যাবাউট বব?" (১৯৯১), ও "গ্রাউন্ডহগ ডে" (১৯৯৩)-এ অভিনয় করেন। তিনি ১৯৯০ সালে যৌথভাবে "কুইক চেঞ্জ" চলচ্চিত্র পরিচালনা করেন। তিনি "ঘোস্টবাস্টার্স" (১৯৮৪) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে এবং "রাশমোর" (১৯৯৮) চলচ্চিত্রে অভিনয় করে সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
মারি ২০০৩ সালে "লস্ট ইন ট্রান্সলেশন" চলচ্চিত্রে অভিনয় করে সমাদৃত হন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তাকে পরবর্তীকালে পরিচালক ওয়েস অ্যান্ডারসনের সাথে একাধিক চলচ্চিত্রে কাজ করতে দেখা যায়। তিনি "হাইড পার্ক অন হাডসন" (২০১২) ও "সেন্ট ভিনসেন্ট" (২০১৪) চলচ্চিত্রে অভিনয়ের জন্য সেরা সঙ্গীতধর্মী বা হাস্যরসাত্মক অভিনেতা বিভাগে আরও দুটি গোল্ডেন গ্লোব পুরস্কারের মনোনয়ন এবং এইচবিওর মিনিধারাবাহিক "অলিভ কিটারিজ" (২০১৪)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং তার দ্বিতীয় এমি পুরস্কার অর্জন করেন।
মারি ১৯৫০ সালের ২১শে সেপ্টেম্বর ইলিনয় অঙ্গরাজ্যের ইভানস্টনে এক আইরিশ-মার্কিন পরিবারে জন্মগ্রহণ করেন। তার মাতা লুসিল (প্রদত্ত নাম: কলিন্স) ছিলেন একজন কেরানী, এবং পিতা দ্বিতীয় এডওয়ার্ড জোসেফ মারি ছিলেন লুম্বার বিক্রয়কর্মী। তার যখন ১৭ বছর বয়স তখন তার পিতা ৪৬ বছর বয়সে বহুমূত্র রোগে মারা যান। তিনি ইলিনয়ের শিকাগোর উপশহর উইলমেটে বেড়ে ওঠেন।
মারির আট ভাইবোন এবং তারা সকলেই রোমান ক্যাথলিক ধর্মাবলম্বী হিসেবে বেড়ে ওঠেন। তার তিন ভাই জন, জোয়েল ও ব্রায়ান ডয়েল-মারিও অভিনয়শিল্পী। তার এক বোন, ন্যান্সি, মিশিগানের আদ্রিয়ান ডমিনিকান নান।
দাগি বাবুই
দাগি বাবুই বা () ("Ploceus Manyar") বাবুই গোত্রের একটি পাখি। বাংলাদেশের কোন কোন অঞ্চলে এরা ডোরা বাবুই বা  রেখা বাবুই পাখি নামেও পরিচিত। বিশিষ্ট পক্ষী বিশারদ অজয় হোম এই পাখির নাম দিয়েছেন – তেলে বাবুই।
দক্ষিন এশিয়া, দক্ষিন পূর্ব এশিয়া, মধ্য প্রাচ্য সহ আরো কয়েকটি দেশে দাগি বাবুই দেখা গেলেও সাধারন বাবুই পাখির মতন এদের সব সময় দেখা যায় না।
বাংলাদেশে, বিশেষ করে ঢাকায় (রেকর্ড অনুযায়ী - Asiatic Society Bird Vol.: 26) এই দাগি বাবুই পাখি সম্ভবত ১৫০ বছর পর এই প্রথম দেখা গেছে ২০১৮ সনের ২রা সেপ্টেম্বর ঢাকার উত্তর কেরানীগঞ্জে।
এই পাখি সাধারনত লম্বায় ১৪ থেকে ১৫ সেন্টিমিটার হয়ে থাকে। প্রজনন মৌসুমে পুরুষ পাখিটির রঙ পরিবর্তন হয়ে থাকে। তখন এদের মাথার তালু সোনালী-হলুদ এবং মাথার দুইপাশে কালচে রঙ ধারণ করে। পিঠের রঙ হয়ে থাকে গাঢ় বাদামি। গলা থেকে নিচের দিকটায় থাকে উজ্জ্বল কালো রেখা। প্রজনন মৌসুম ছাড়া পুরুষের মাথার হলদে রঙ থাকে না। এ ছাড়া দেহের ডোরাদাগ গুলোও ধীরে ধীরে মলিন হয়ে যায়। তখন স্ত্রী পাখি আর পুরুষ পাখি দেখতে প্রায় একই রকম দেখায়। উভয় পাখির ঠোঁট হয়ে থাকে ত্রিকোণাকৃতির – বাদামি - কালচে।
দাগি বাবুই পাখির প্রধান খাবার হলো শস্যবীজ, ঘাসবীজ, ইত্যাদি। এদের প্রজনন সময় হলো ফেব্রুয়ারি থেকে জুলাই মাস।এরা বাসা বেঁধে থাকে কাশবন কিংবা হোগলাবনে। সাধারনত ২-৪টি ডিম পেড়ে থাকে। এদের ডিম ফুটতে সাধারনত সময় লাগে ১৩ থেকে ১৫ দিন।
এই পাখি বাবুই গোত্রের পাখি হলেও এদের দেশী বাবুইয়ের মতন সচরাচর দেখাই যায় না। এরা  সাধারণত বিচরণ করে থাকে পাহাড়ি এলাকা কিংবা জলাভূমির আশপাশের কাশবন বা নলখাগড়ার বনে, যেখানে পানির সহজ লভ্যতাও আছে। দাগি বাবুই স্বভাব চরিত্রে  দেশি বাবুই পাখিদের মতোনই। সারাদিন নেচে গেয়ে কাটায়। বাসা বাঁধে সাধারন বাবুই পাখিদের মতনই, তবে এদের বাসা আকারে বেশ ছোট। এরা তাল গাছে বাসা বাঁধে না- বাসা বেঁধে থাকে কাশবন কিংবা নলখাগড়ার বনে। প্রজনন মৌসুমে এদের কণ্ঠস্বর বেশ মধুর হয়ে থাকে। তখন এরা খুব সুন্দর সুরে ডেকে থাকে। বর্তমানে বাংলাদেশে এরা সংকটাপন্ন অবস্থায় আছে। এদের অস্তিত্ব এখন সত্যি হুমকীর মুখে। জলাভূমি গুলোর আশপাশের ঝোপঝাড় উজাড় হওয়াতে, কাশবন সহ এই ধরনের সব বন কেটে ফেলাতে এদের সংখ্যা কমছে অতি দ্রুত। এদের প্রজননে মারাত্মক বিঘ্ন ঘটছে। সম্ভবত বাংলাদেশ থেকে এই পাখি চিরতরে বিলুপ্ত হয়ে যেতে আর খুব বেশি দিন নেই।
মুন্না ভাই এম.বি.বি.এস.
মুন্না ভাই এম.বি.বি.এস. হলো একটি ভারতীয় চলচিত্র। এটি ২০০৩ সালে মুক্তি পায় এবং ছবিটি বেশ সাফল্য লাভ করে। প্রকৃতপক্ষে বলা যায় এটি একটি শিক্ষামূলক চলচ্চিত্র।
এই সিনেমার প্রধান চরিত্রে কাজ করে ভারতীয় অভিনেতা সঞ্জয় দত্ত। তার পিতা সুনীল দত্ত এই সিনেমায় মুন্না ভাইয়ের( সঞ্জয় দত্তের) বাবার চরিত্রে অভিনয় করেন।
এই চলচিত্রের আরো অভিনেতা হলেন:
মুন্না ভাইয়ের বাবার ছোট বেলা থেকে স্বপ্ন যে তার ছেলেকে বড় ডাক্তার বানাবে । পরে মুন্না ভাই মুম্বাই এসে তার গ্রামে মা বাবাকে বলে যে ডাক্তার হয়ে যায় যদিও সে পড়ে ধড়া পরে যায়, এতে মুন্না ভাইয়ের খুব কষ্ট হয় কেননা তার মা বাবা সত্যিটা যেনে খুব কষ্ট পায়। পরে সে ডাক্তার হওয়ার জন্য তার ক্ষমতা দিয়ে মেডিকেল হাসপাতাল ভর্তি হয়। যদিও সে ভালো করে পড়ালেখা করতে পারেনি তবে সে তার কিছু খুব ভালো কর্মের কারণে মেডিকেল হাসপাতাল এর মানুষদের কাছে খুব ভালোবাসা অর্জন করে।
আল জাজিরা মুবাশের আল-‘আম্মা
আল জাজিরা মুবাশের আল-‘আম্মা, (আ.জ.ম.আ; ) মূলত একটি টেলিভিশন চ্যানেল 
যা আল জাজিরা মিডিয়া নেটওয়ার্ক এর মাধ্যমে পরিচালিত। আল জাজিরা মুবাশের আল-‘আম্মা ১৫ এপ্রিল, ২০০৫ তারিখে চালু করা হয়। এটি দোহা, কাতার ভিত্তিক একটি আরবী চ্যানেল। বিশেষ করে সম্মেলন এবং অন্যান্য ইভেন্টগুলি যা আরবী ভাষায় নয় তখন সাবটাইটেল ব্যবহার করে সম্পাদনা বা ভাষ্য ছাড়া সরাসরি সম্প্রচার করা হয়। চ্যানেলটিকে কখনও কখনও আল জাজিরা লাইভ হিসাবে উল্লেখ করা হয়। "মুবাশের" মূলত আরবী শব্দ যার অর্থ "সরাসরি" (সরাসরি সম্প্রচার) এবং "আল-'আম্মা" এর অর্থ "সাধারন"।
এই চ্যানেলটি আল জাজিরা মোবাশের নামে পরিচিত।
আল জাজিরা মুবাশের আল-আম্মা মার্কিন যুক্তরাষ্ট্রর চ্যানেল সি-স্প্যান এবং ইউকের বিবিসি সংসদ এর মত আরব বিশ্বে প্রথম চ্যানেল এবং চ্যানেলের অনুরূপ । চ্যানেলটির ওয়েবসাইটে অনুষ্ঠান সরাসরি সম্প্রচারের একটি লাইভ স্ট্রিম রয়েছে।
২০১৪ সালে, চ্যানেলটি আল জাজিরা মিডিয়া নেটওয়ার্ক এর গ্রাফিক্স আপগ্রেডের অংশ হিসাবে গ্রাফিক্স আপগ্রেড করেছে।
এটি এপ্রিল ২০০৫ সালে চালু করা হয়, আল জাজিরা মোবাশের হচ্ছে প্রথম মিডিল ইস্টার্ন ২৪ ঘন্টা লাইভ নিউজ এবং ইভেন্ট চ্যানেল।
আল জাজিরা মুবাশের আল-আম্মা, আরব বিশ্বের চোখ ও কান হিসাবে কাজ করে। চ্যানেলটি বিশ্বব্যাপী এবং আঞ্চলিক ইভেন্টের দর্শকদের রিয়েল-টাইম ফুটেজ দেওয়ার জন্য নিবেদিত।
চ্যানেলটির রিমোট ফিড এবং মাঠ পর্যায়ে ক্যামেরা রয়েছে যার মাধ্যমে রাজনৈতিক, সামাজিক, সাংস্কৃতিক ও অর্থনৈতিক, রাজনৈতিক চলাচল সম্প্রচার, সম্মেলন, আলোচনা এবং সভাগুলো শ্রোতাদের জন্য তারা সরাসরি সম্প্রচার করে। যখন মানুষ তৎক্ষণাৎ ঘটনার বিষয়ে জানতে চায় তখন তারা আল জাজিরা মুবাশেরের সরাসরি সম্প্রচারের প্রতি নির্ভরশীল হয়।
২০১৪ সালের ২০ ডিসেম্বর আল জাজিরা মিডিয়া নেটওয়ার্ক, আল জাজিরা মুবাশের এবং আল জাজিরা মুবাশের (মিশর)কে আল জাজিরা আল-আম্মা (এজেএমজি) বা আল জাজিরা লাইভ জেনারেল নামে একটি নতুন চ্যানেল করে দেয়।
নতুন আল জাজিরা মুবাশের আল-আম্মা সারা বিশ্ব থেকে একযোগে বিশ্লেষণের সাথে লাইভ ইভেন্টের প্রতিবেদন দিয়ে আসছে।
চ্যানেলটি দর্শকদের মনযোগ আকর্ষণ করে এবং দর্শকদের মধ্যে গ্রহণযোগ্যতা নিশ্চিত করে এবং ইভেন্টগুলি প্রকাশ করে। চ্যানেলটি দর্শকদের জন্য সহজে বোধগম্য তথ্য পরিবেশন করে ও তাদের মতামতগুলি বজায় রাখার জন্য খোলাখুলি পরিবেশন করা হয়।
আউটপুট নির্দিষ্ট ট্রান্সমিশন গ্রিড একটি ঐতিহ্যগত প্যাটার্ন যা দর্শকদের পরামর্শ উপর নির্ভর করে।
চিথলিয়া ইউনিয়ন
চিথলিয়া ইউনিয়ন নামে বাংলাদেশের ফেনী ও কুষ্টিয়া জেলায় আলাদা দুইটি ইউনিয়ন রয়েছে।
চিথলিয়া ইউনিয়ন দ্বারা বুঝানো যেতে পারে:
ডা. মোতাহার হোসেন
ডা. মোতাহার হোসেন একজন ভারতীয় রাজনীতিবিদ, মূলত ভারতীয় জাতীয় কংগ্রেসের একজন প্রবীণ নেতা ছিলেন। ডাক্তার মোতাহার হোসেন ১৯৩২ সালের মে মাসে বীরভূম জেলার ভিমপুর গ্রামে বনেদি পরিবারে জন্মগ্রহণ করেন। তাঁর পিতা হলেন কোরবান হোসেন। তিনি একজন মেডিক্যাল ডাক্তার।
তিনি সিদ্ধার্থ শংকর রায়ের আমলে পশ্চিমবঙ্গ সরকারের স্বরাষ্ট্রমন্ত্রীর দায়িত্ব পালন করেছেন। ২০নভেম্বর,২০১১ সালে তিনি মৃত্যু গ্রহণ করেন।
ফোবিয়ানের যাত্রী
মুহাম্মদ জাফর ইকবালের একটি বৈজ্ঞানিক কল্পকাহিনী হলো ফোবিয়ানের যাত্রী। বইটি প্রথম প্রকাশিত হয় ২০০১ সালের বইমেলায়। বইটির প্রচ্ছদ ও অলংকরন করেছেন ধ্রুব এষ ।
বইটির প্রকাশকঃ ফরিদ আহমেদ
ফোবিয়ান – পঞ্চম মাত্রার মহাকাশ যান
 মিত্তিকা &brash; পঞ্চম মাত্রার মহাকাশ যানের একজন নারী যাত্রী
পৃথিবীতে তখন জেনেটিক ইঞ্জিনিয়ারিং ব্যবহার করে সহজেই একজন মানুষকে অতিমানবীও ক্ষমতা দেওয়া যেত তখন ইবানের মা তার ছেলের মাঝে শুধু ভালবাসার গুনটুকু নিশ্চিত করেছিল যার দরুন ইবানকে পদে পদে সমস্যার সম্মুখীন হতে হয়। তাই সে তের বছর বয়সে তার গ্রহ ত্যাগ করে। পরবর্তীতে কষ্ট করে হলেও চতুর্থ মাত্রার মহাকাশ যানের অধিনায়ক সে হয়। এসময় তাকে পঞ্চম মাত্রার মহাকাশ যানের অধিনায়ক হওয়ার সুযোগ দেয়া হয়। কিন্তু তার কারগো ছিল মহাকাশ দস্যু ম্যাঙ্গেল ক্লাস। যার কারণে সে দ্বিধাদণ্ডে পড়ে তবুও সে রাজি হয়। ফোবিয়ান নামক পঞ্চম মাত্রার মহাকাশ যানে করে চলার কিছু দিন পর ম্যাঙ্গেল ক্লাস ফোবিয়ানের নেতৃত্ব নিতে চায়। এক সময় সে পঞ্চম মাত্রার মহাকাশ যানের কিছু যাত্রীদের নিজের নিয়ন্ত্রণে আনে। পঞ্চম মাত্রার মহাকাশ যানের একজন নারী যাত্রী মিত্তিকাকে সে নিজের করে পেতে চায়। এক পর্যায়ে ইবানের প্রচেষ্টায় ম্যাঙ্গেল ক্লাসের যান্ত্রিক অংশ ধ্বংস হয়। মিত্তিকা বেঁচে যায়। তবে শেষ পর্যায়ের নাটকীয়তায় সবাই মনে করে ফোবিয়ান ধ্বংস হয়ে গিয়েছিল কিন্তু ফোবিয়ান অক্ষত ছিল। ছেলের মারা যাওয়ার ভুল খবর শুনে ইবানের মা আত্মহত্যা করে।
২০১৮-১৯ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল
অস্ট্রেলিয়া ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা সেপ্টেম্বর থেকে অক্টোবর ২০১৮-এ অনুষ্ঠিত হয়।
২০১৮-১৯ সংযুক্ত আরব আমিরাতে নিউজিল্যান্ড বনাম পাকিস্তান ক্রিকেট দল
নিউজিল্যান্ড ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা অক্টোবর থেকে ডিসেম্বর ২০১৮-এ অনুষ্ঠিত হয়। মূলত, সফর নির্ধারিত ছিল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলা।
রাজশাহী বিশ্ববিদ্যালয় স্টেডিয়াম
রাজশাহী বিশ্ববিদ্যালয় স্টেডিয়াম বানাদেশের রাজশাহীর রাজশাহী বিশ্ববিদ্যালয়ে অবস্থিত একটি স্টেডিয়াম। এটি একটি বহুমুখী স্টেডিয়াম। রাজশাহী বিশ্ববিদ্যালয়ের বিভিন্ন ধরনের ক্রীড়া ঘটনা এবং সাংস্কৃতিক অনুষ্ঠান এখানে করা হয়। বাংলাদেশের সবচেয়ে বড় ক্রীড়ার মাঠ এখানে রয়েছে। এটি মাপ ২০৪ মিটারx ১৬৭ মিটার।
রাজশাহী জেলা স্টেডিয়াম
রাজশাহী জেলা স্টেডিয়াম , রাজশাহী, বাংলাদেশ-এ অবস্থিত একটি স্টেডিয়াম।
রাজশাহী জেলায় ৩টি বিভিন্ন-উদ্দেশ্যর ক্রীড়া মাঠ রয়েছে। রাজশাহী বিভাগীয় স্টেডিয়াম, রাজশাহী বিশ্ববিদ্যালয় স্টেডিয়াম ও অন্যটি হচ্ছে শহীদ কামরুজ্জামান স্টেডিয়াম। এসবের  পর রাজশাহী জেলার দ্বিতীয় গুরুত্বপূর্ণ খেলার স্থান এটি। এখানে বেশিরভাগ ঘরোয়া ক্রিকেট ম্যাচ অনুষ্ঠিত হয়।
মতিহার থানা
মতিহার থানা বাংলাদেশের রাজশাহী জেলার একটি থানা।
মতিহার অবস্থিত .
১৯৯১  সালের আদমশুমারি অনুসারে, মতিহারের জনসংখ্যার ৩৮০০০ জন। জনসংখ্যার পুরুষ ৫৫.২৬% এবং নারী ৪৪.৭৪%। মতিহারের গড় সাক্ষরতার হার ৮৪.৮%।
রাজশাহীতে ওলন্দাজ বসতি
১৮ শতকের সময় বাংলার রাজশাহীতে ডাচ ইস্ট ইন্ডিয়া কোম্পানির একটি কেনাবেচার স্থল বিদ্যমান ছিল। ইউরোপীয়দের মাঝে ওলন্দাজরাই প্রথম এখানে বসতি গড়ে তোলে। পদ্মা নদীর তীরে তাদের কেনাবেচার কেন্দ্র ছিল এবং এতে রেশম ও নীল উতপাদনের কারখানা অন্তর্ভুক্ত ছিল। ওলন্দাজদের রেশম কারখানা বড়কুঠিতে অবস্থিত ছিল যা আজও পদ্মা নদীতীরের একটি গুরুত্বপূর্ণ স্থাপনা হিসেবে পরিগণিত। এই বসতিটি ১৭৮১ সালে নির্মিত হয়েছিল এবং এটি ওলন্দাজ বাংলা বিভাগের অংশ ছিল। পরে এটি ব্রিটিশ ইস্ট ইন্ডিয়া কোম্পানির নিয়ন্ত্রণে চলে যায়।
রাজশাহী বিশ্ববিদ্যালয় ক্যাম্পাস পুরাতন ওলন্দাজ বসতির পাশে অবস্থিত।
টার্মিনাল ইমুলেটর
টার্মিনাল ইমুলেটর, টার্মিনাল এপ্লিকেশন, অথবা টার্ম, () হলো একটি প্রোগ্রাম যেটি কোন ডিসপ্লে আর্কিটেকচারের মধ্যে একটি ভিডিও টার্মিনাল ইমুলেট করে। শেল বা টেক্সট টার্মিনালের সমার্থক হলেও, "টার্মিনাল" শব্দের মাধ্যমে গ্রাফিক্যাল ইন্টারফেস সহ সমস্ত দূরবর্তী টার্মিনালকে সংজ্ঞায়িত করা হয়। গ্রাফিক্যাল ইউজার ইন্টারফেসের অভ্যন্তরে টার্মিনাল ইমুলেটরকে প্রায়শই "টার্মিনাল উইন্ডো" বলে ডাকা হয়৷
টার্মিনাল উইন্ডো ব্যবহারকারীকে টেক্সট টার্মিনাল ও কমান্ড-লাইন ইন্টারফেস ও টেক্সট ইউজার ইন্টারফেসসহ এর সমস্ত এপ্লিকেশনে প্রবেশাধিকার দেয়৷ এটি একই যন্ত্র বা টেলনেট, সিকিউর শেল ও ডায়াল-আপের মাধ্যমে ভিন্ন যন্ত্র থেকেও চলতে পারে। ইউনিক্স-সদৃশ অপারেটিং সিস্টেমে, লোকাল মেশিনে এক বা একাধিক টার্মিনাল সংযুক্ত থাকাটা স্বাভাবিক৷
টার্মিনালগুলো সাধারণত রঙ নির্বাচন ও কার্সর পজিশন নিয়ন্ত্রণের জন্য একগুচ্ছ এসকেপ সিকুয়েন্স সমর্থন করে৷
বাজরিগর
বাজরিগর পাখিকে অস্ট্রিয়ান পাখি বলা হয়ে থাকে । তবে বর্তমানকালে এ পাখি পৃথিবী ব্যাপী, বৃহৎ আকারের পোষা পাখি হিসেবে পরিচিত। 
এরা বিভিন্ন রং এর হয়ে থাকে ( হলুদ, সবুজ, সাদা, পাঁচ মেশালী)। নাকের ডগার রং দেখে এদের চেনা যায়,।সাদা রং মাদী আর কালচে রং নর পাখিকে নির্দেশ করে। সাধারনত ৮-৯ মাস বয়সে এরা প্রাপ্তবয়স্ক হয়। এরা এক সাথে ৮-১৩ টি ডিম পাড়ে ,। এদের গড় আয়ু ৬ বছর। এই পাখি ডিম দেয়ার সময়ে এদের নির্জন জায়গায় রাখতে হবে।
বারাসাত বিধানসভা কেন্দ্র
বারাসাত (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৯ নং বারাসাত বিধানসভা কেন্দ্রটি বারাসাত পুরসভা এবং ছোট জাগুলিয়া গ্রাম পঞ্চায়েত বারাসাত-১ সমষ্টি উন্নয়ন ব্লক এর অন্তর্গত।
বারাসাত বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের চিরঞ্জিত চক্রবর্তী তার নিকটতম প্রতিদ্বন্দ্বী ফরওয়ার্ড ব্লকের সঞ্জীব চট্টোপাধ্যায়কে পরাজিত করেন।
২০০৬ সালের রাজ্য বিধানসভা নির্বাচনে, ফরওয়ার্ড ব্লকের ডা. বিথিকা মন্ডল বারাসত বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের অশোক মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের অশোক মুখার্জী ২০০১ এবং ১৯৯৬ সালে ফরওয়ার্ড ব্লকের সরল দেবকে পরাজিত করেন। ফরওয়ার্ড ব্লকের সরল দেব ১৯৯১ সালে 
কংগ্রেসের সৌরেন সেনকে পরাজিত করেন, ১৯৮৭ সালে কংগ্রেসের অমর চন্দ্র দেবকে, ১৯৮২ সালে কংগ্রেসর আশিস কুমার বসুকে এবং ১৯৭৭ সালে কংগ্রেসর কান্তি রঞ্জন চট্টোপাধ্যায়কে পরাজিত করেন।
কংগ্রেসর কান্তি রঞ্জন চ্যাটার্জীকে ১৯৭২ সালে জয়ী হন। ১৯৭১ এবং ১৯৬৯ সালে ফরওয়ার্ড ব্লকের সরল দেব জয়ী হন। ফরওয়ার্ড ব্লকের এইচ.কে.বসু ১৯৬৭ সালে জয়ী হন। ১৯৬২ সালে কংগ্রেসের অশোক কৃষ্ণ দত্ত জয়ী হন। ফরওয়ার্ড ব্লকের চিত্ত বসু ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের অমুল্যধন মুখোপাধ্যায় বারাসাত কেন্দ্র থেকে জয়ী হন।
ওড়িশা সরকার
ওড়িশা সরকার ওড়িশা রাজ্য ও তার ৩০ টি জেলার সর্বোচ্চ শাসনতান্ত্রিক কর্তৃপক্ষ। এটি ওড়িশা রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি বিচারবিভাগ নিয়ে এই সরকার গঠিত।
ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তাঁর পদটি মূলত আনুষ্ঠানিক। মুখ্যমন্ত্রী সরকারের প্রধান, এবং তাঁর হাতেই রাজ্যের প্রকৃত শাসনক্ষমতা ন্যস্ত থাকে। ভুবনেশ্বর ওড়িশার রাজধানী, এবং এই শহরের রাজ্যটির বিধানসভা (বিধানসভা) এবং সচিবালয় অবস্থিত। ওড়িশা হাই কোর্ট কটকে অবস্থিত। এর এক্তিয়ারভুক্ত এলাকা হল সমগ্র ওড়িশা।
ওড়িশার বর্তমান বিধানসভা এককক্ষবিশিষ্ট। বর্তমানে এক সদস্য সংখ্যা ১৪৭। এঁরা বিধায়ক নামে পরিচিত। বিধায়করা প্রতি পাঁচ বছরের জন্য ওড়িশার জনগণ কর্তৃক সরাসরি নির্বাচিত হন।
ভারতের কেন্দ্রীয় কার্যালয়ে ২১ জন সংসদ সদস্য ও রাজ্যসভায় ১০ জন সংসদ সদস্য ওড়িশা রাজ্যের প্রতিনিধিত্ব করে। লোকসভায় সাধারণ নির্বাচনে ২১ টি আসনে নির্বাচন হয়, যার মধ্যমে প্রার্থী নির্বাচিত হন। রাজ্যসভার সদস্যগণ তাদের রাজনৈতিক দলগুলির মাধ্যমে আইন পরিষদের সদস্য নির্বাচিত হন এবং/বা মনোনীত হন।
লাইটহাউস টেকনিক্যাল এন্ড বিএম কলেজ
লাইটহাউস টেকনিক্যাল এন্ড বিএম কলেজ সিরাজগঞ্জ জেলার বেলকুচি উপজেলার ধুকুরিয়া বেড়া ইউনিয়নের ধুকুরিয়া গ্রামে অবস্থিত। এটি একটা বেসরকারি কলেজ যা মাধ্যমিক ও উচ্চ মাধ্যমিক শিক্ষা বোর্ড, রাজশাহী অধিভুক্ত কলেজ ।
ভবিষ্যতে রাজশাহী শিক্ষাবোর্ডের অধীনে জেনারেল কলেজ এবং কারিগরী শিক্ষা বোর্ডের অধীনে ভোকেশনাল এবং কৃষি কলেজ সংযুক্ত করার পরিকল্পনা রয়েছে।
কলেজটি ১৬-১২-২০০৪ ইং সালে সিরাজগঞ্জ জেলার বেলকুচি উপজেলাধীন ধুকুরিয়া বেড়া ইউনিয়নের ধুকুরিয়া গ্রামে অবস্থিত। কলেজটি গ্রামের সরকারী প্রাথমিক বিদ্যালয়ের প্রধান শিক্ষক ও বিশিষ্ট শিক্ষানুরাগী মোঃ মনিরুজ্জামান অত্র প্রতিষ্ঠানের প্রতিষ্ঠাতা অধ্যক্ষ মোঃ আব্দুর রাজ্জাক ও তার পরিবার এবং সেই সাথে গ্লোবাল লাইট হাউস ফাউন্ডেশন বাংলাদেশ এর সহযোগিতায় প্রতিষ্ঠানটি প্রতিষ্ঠিত। অতপর ০৭-০৩-২০০৬ ইং সালে প্রতিষ্ঠানটি পাঠদান ও স্বীকৃতি লাভ করে।
শ্রেণী মোট
একাদশ শ্রেণী ৫০ জন 
দ্বাদশ শ্রেণী ৭০ জন 
মোট = ১২০ জনবিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।
উপজেলা সদর থেকে রিক্সা, ভ্যান, মোটর সাইকেল, পায়ে হেটে।
"পত্র যোগাযোগ" 
অধ্যক্ষ, 
লাইটহাউস টেকনিক্যাল এন্ড বিএম কলেজ 
ডাক- ধুকুরিয়াবেড়া, 
উপজেলা- বেলকুচি, 
জেলা- সিরাজগঞ্জ।
যুবা
যুবা (ইংরেজি : "Youth"), 
মূলত "হাওড়া সেতু" শিরোনামে, ভারতীয় রাজনীতির থ্রিলারধর্মী চলচ্চিত্র। এর পরিচালক মানি রত্নাম ২০০৪ সালে চলচ্চিত্রটি মুক্তি পায়। এই চলচ্চিত্রটি আয়থা এড়ুথু নামে "তামিল ভাষায়ও মুক্তি পেয়েছে। চলচ্চিত্র টি ছাত্রদের রাজনীতিতে প্রবেশের কাহিনী ভিত্তিক।
এই চলচ্চিত্রটি সমাজের সম্পূর্ণ ভিন্ন স্তরের তিনজন তরুণের গল্প এবং কলকাতায় হাওড়া সেতুতে একটি মারাত্মক ঘটনা ঘটেছিল যা তাদের জীবনকে চিরদিনের জন্য পরিবর্তন করে দিয়েছিল।
গল্পটির আখ্যান আংশিকভাবে হাইপারলিঙ্ক বিন্যাসে রয়েছে।
ছবির সেট কলকাতায় তৈরি করা হয়। মাইকেল (অজয় দেবগন), অর্জুন (ভিভেক অবিরয়), বিষ্ণু (কার্তিক কুমার) এবং ত্রিলোক (অভিনব কাশ্যপ) একটি ছাত্র সংগঠনের নেতা। যারা দুর্নীতির রাজনীতিতে জড়িতদের অপসারণ করতে চান । তবে ললন সিং (অভিষেক বাচ্চান) এরসাথে কাজ করার সময় তাদের জীবন অপ্রত্যাশিতভাবে পাল্টে যায়, পরবর্তীতে নির্মম রাজনীতিবিদ প্রোজজিত ভট্টাচার্য (ওম পুরি) তাদের ধ্বংস করার চেষ্টা করে।চলচ্চিত্রটির ৬ টি গান এ. আর. রহমান, এর সুর করা আর লিখেছেন মেহবুব. শুধু 'দুলদুল' গানটি ব্লেজ এর লেখা.
অভিষেক বচ্চন যুবা চলচ্চিত্রে তার অভিনয়ের মাধ্যমে একটি ক্ষুধার্ত 'রাগান্বিত যুবক' চরিত্র ফুটিয়ে তোলেন যার জন্য সমালোচকরা প্রচুর প্রশংসা করেন।
ভারতীয় বক্স অফিসে 'যুবা'র অর্জিত আয় । "যুবা" মাল্টিপ্লেক্সে ভাল করেছে। কিন্তু এটি একক পর্দা থিয়েটারে ভাল করেনি।দেশের অন্যান্য অংশগুলির তুলনায়, মুম্বাই এর আয় ভাল ছিল। মুম্বাই পরিবেশকের চলচ্চিত্রের খরচ পুনরুদ্ধার হলেও তার সাব-সেক্টর পরিবেশকরা বিশেষ করে সুরত ও গুজরাটের মতো এলাকায় লোকসান গুনতে হয়েছে। দিল্লি, উত্তরপ্রদেশ, পাঞ্জাব এমনকি দক্ষিণ ভারতেও পরিবেশকরা ৫০ লাখ রুপি (৫ মিলিয়ন) থেকে ১ কোটি রুপি ( ১০ মিলিয়ন) লোকসান গুনেছেন। এছাড়াও বিদেশে চলচ্চিত্রটি গড় ব্যবসা করেছেন।
ইলিয়াস-কণা গোপরেখী টেকনিক্যাল স্কুল এন্ড কলেজ
ইলিয়াস-কণা গোপরেখী টেকনিক্যাল স্কুল এন্ড কলেজ সিরাজগঞ্জ জেলার বেলকুচি উপজেলার মাধবপুর ইউনিয়নের মাধবপুর গ্রামে অবস্থিত। এটি একটা বেসরকারি কলেজ যা মাধ্যমিক ও উচ্চ মাধ্যমিক শিক্ষা বোর্ড, রাজশাহী অধিভুক্ত কলেজ।
মাধবপুর গ্রামের অধিবাসী জনাব মোঃ আব্দুল গফুর সরকারের আহ্বানে অত্র এলাকার শিক্ষা বঞ্চিত ছাত্র-ছাত্রীদের কারিগরি শিক্ষা প্রদানের জন্য এবং প্রযুক্তিগত শিক্ষার মাধ্যমে বেকারত্ব ও আত্ম নির্ভরশীল হওয়ার জন্য এলাকাবাসীর মাধ্যমে গোপরেখী টেকনিক্যাল স্কুল এন্ড কলেজ নামে নাম করণ করা হয়। এবং বাংলাদেশ কারিগরি শিক্ষা বোর্ড কর্তৃক ০৮ ডিসেম্বর ২০০৯ সালে এইচ এস সি বিএম শিক্ষাক্রম দুইটি ট্রেডে কম্পিউটার অপারেশন ও সেক্রেটারিয়াল সাইন্স এসএসসি প্রাথমিক পাঠদানের অনুমতি প্রাপ্ত হয়। ভোকেশনাল শিক্ষাক্রম ২৮ সেপ্টেম্বর ২০১১ খ্রিঃ তারিখে তিনটি ট্রেড সিভিল কমঃ; এ্যাগ্রোবেসড ফুড; কম্পিউটার ও তথ্য প্রযুক্তি ট্রেড স্বীকৃতি প্রাপ্ত হয়। পরবর্তীতে স্কুল এন্ড কলেজের পরিচালনা পর্ষদ স্থানীয় শিল্পপতি মোঃ ইলিয়াস সরকার এর ব্যাপক অনুদান প্রদান সাপেক্ষে নাম পরিবর্তন করে বাংলাদেশ কারিগরি শিক্ষা বোর্ড কর্তৃক ২০ অক্টোবর ২০১১ খ্রিঃ ইলিয়াস-কনা গোপরেখী টেকনিক্যাল স্কুল এন্ড কলেজ নাম করণ করা হয়।
বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গেৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।
শিক্ষার গুনগত মান বৃদ্ধি সহ অত্র এলাকার ঘরে ঘরে কারিগরি ও উচ্চ শিক্ষারআলো পৌছে দেওয়া এবং দক্ষ মানব সম্পদে রূপান্তরিত করা।
উচ্চ মাধ্যমিক পর্যায়ে 
কলেজের গ্রন্থাগারে সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। লাইব্রেরীটি সকল শিক্ষার্থীর জন্য উন্মুক্ত।
জর্জ ভার্নন
জর্জ ফ্রেডেরিক ভার্নন (; জন্ম: ২০ জুন, ১৮৫৬ - মৃত্যু: ১০ আগস্ট, ১৯০২) লন্ডনের মেরিলেবোন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৩ সালে ইংল্যান্ডের পক্ষে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও আন্ডারআর্ম স্লো বোলিং করতেন জর্জ ভার্নন।
৩২ মন্টেগু স্কয়ারে বসবাসকারী জর্জ ভার্ননের সন্তানরূপে জন্ম হয় তাঁর। রাগবি স্কুলে অধ্যয়ন করেন। ১৮৭৩ সালে লর্ডসে রাগবি একাদশের সদস্যরূপে প্রথমবারের মতো খেলেন ও ১৮৭৪ সালে অধিনায়কের দায়িত্বে ছিলেন। এরপর মিডলসেক্সের পক্ষে ১০৩টি প্রথম-শ্রেণীর খেলায় অংশগ্রহণ করেছেন।
১৮৮২-৮৩ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অ্যাশেজ সফরে একটিমাত্র টেস্টে অংশগ্রহণের সুযোগ হয় তাঁর। ১৮৮২-৮৩ মৌসুমের পর ১৮৮৭-৮৮ মৌসুমেও অস্ট্রেলিয়া গমন করেন তিনি।
১৮৮৯-৯০ মৌসুমে তাঁর অধিনায়কত্বে একটি দল ভারত ও সিলন গমন করে। শৌখিন খেলোয়াড়দের নিয়ে গড়া ঐ দলে লর্ড হকের ন্যায় খেলোয়াড়ের অংশগ্রহণ ছিল। অন্যান্য খেলোয়াড়কে প্রথম-শ্রেণীর ক্রিকেটার হিসেবে গণ্য করা না হলেও ভারতে এরচেয়ে শক্তিধর দল আর আসেনি। এটিই ভারতে কোন বিদেশী দলের সফর ছিল। দলটি সাতটি খেলায় জয় ও একটিতে ড্র করে। এরপূর্বে ৩০ জানুয়ারি, ১৮৯০ তারিখে বোম্বেভিত্তিক পার্সি জিমখানার বিপক্ষে প্রতিদ্বন্দ্বিতায় অবতীর্ণ হয়। দৃঢ় সংকল্পের অধিকারী ও ক্রিকেট পুরোধা বোম্বের পরবর্তী গভর্নর লর্ড হ্যারিসের উপস্থিতিতে ভারতের ক্রিকেট চ্যাম্পিয়নশীপ নামে খেলাটি পরিচিতি পায়। ঐ সময়ে খেলাটি বোম্বের সেরা ক্রীড়ানুষ্ঠানের মর্যাদা লাভ করে। ব্রিটিশ শাসকদেরকে বিস্ময়াভিভূত করে পার্সি দল জয়লাভ করেছিল।
১৮৯২-৯৩ মৌসুমে লর্ড হক একাদশের সদস্যরূপে আবারও সিলন ও ভারত গমন করেন। লর্ড হকের নেতৃত্বাধীন এ দলটি পার্সিসের কাছে পরাজিত হয়েছিল। ১৮৯৮ সালে মেরিলেবোন ক্রিকেট ক্লাবের (এমসিসি) পক্ষে সর্বশেষ প্রথম-শ্রেণীর খেলায় অংশ নেন জর্জ ভার্নন।
ক্রিকেট খেলার পাশাপাশি রাগবি খেলায়ও যথেষ্ট পারদর্শিতা প্রদর্শন করেছেন তিনি। পাঁচবার ইংল্যান্ড জাতীয় রাগবি ইউনিয়ন দলের পক্ষে ফরোয়ার্ড হিসেবে খেলেছেন।
পেশাগতভাবে জর্জ ভার্নন ব্যারিস্টার ছিলেন। মিডল টেম্পলের বারে কাজ করেছেন। ঔপনিবেশিক দায়িত্ব পালনেও তাঁর সম্পৃক্ততা ছিল। মৃত্য-পূর্ব পর্যন্ত গোল্ডকোস্ট উপনিবেশের পশ্চিম আফ্রিকা পুলিশ বিভাগে কাজ করেছেন।
গোল্ডকোস্টে থাকাকালীন ম্যালেরিয়া জ্বরে আক্রান্ত হয়ে ১০ আগস্ট, ১৯০২ তারিখে মাত্র ৪৬ বছর বয়সে জর্জ ভার্ননের দেহাবসান ঘটে।
কমলা রকেট
কমলা রকেট ২০১৮ সালে মুক্তিপ্রাপ্ত একটি বাংলাদেশী নাটকীয় চলচ্চিত্র। কথাসাহিত্যিক শাহাদুজ্জামানের ‘মৌলিক’ ও ‘সাইপ্রাস’ নামক দুটি গল্প অবলম্বনে চলচ্চিত্রটির চিত্রনাট্য লিখেছেন শাহাদুজ্জামান ও নূর ইমরান মিঠু, চলচ্চিত্রটি পরিচালনা করেন নূর ইমরান মিঠু ও প্রযোজনা করে ইমপ্রেস টেলিফিল্ম লিমিটেড। চলচ্চিত্রটি ১৬ জুন ২০১৮ সালে মুক্তি পায়।
চলচ্চিত্রটি জাফনা আন্তর্জাতিক চলচ্চিত্র উৎসবে “শ্রেষ্ঠ অভিষিক্ত পরিচালকের” পুরস্কার লাভ করে। এছাড়া চলচ্চিত্রটি ‘গোয়া আন্তর্জাতিক চলচ্চিত্র উৎসব’, ‘১৬তম চেন্নাই আন্তর্জাতিক চলচ্চিত্র উৎসব’ ও ১৭তম তৃতীয় চোখ এশীয় চলচ্চিত্র উৎসবে প্রদর্শিত হয়।চলচ্চিত্রটির পুরো শুটিং হয়েছে একটা লঞ্চে। এ জন্য লঞ্চটি ঢাকা থেকে মোরেলগঞ্জে (বাগেরহাটের একটি থানা) বেশ কয়েকবার যাতায়াত করে।
দিল্লি সরকার
দিল্লি জাতীয় রাজধানী আঞ্চলের সরকার বা দিল্লি সরকার হল ভারতীয় জাতীয় রাজধানী দিল্লি এবং এর ১১ জেলার শাসক কর্তৃপক্ষ। এটি একটি কার্যনির্বাহী, যা দিল্লির লেফটেন্যান্ট গভর্নর , একটি বিচারব্যবস্থা এবং একটি আইনসভর নেতৃত্বে চলে। দিল্লীর বর্তমান বিধানসভা একককক্ষ বিশিষ্ট, আনুষ্ঠানিকভাবে এটি ৭০ জন আইনসভার সদস্য (বিধায়ক) নিয়ে গঠিত।
ভারতের সুপ্রীম কোর্টে জিএনসিটি ভি. ইউওআই-এর ক্ষেত্রে আর্গুমেন্ট শুনিছে, যেখানে দিল্লি কেন্দ্রীয় অঞ্চল কিনা তা নির্ধারণ করবে লেফটেন্যান্ট গভর্নর মুখ্যমন্ত্রী বা বিশেষ রাজ্য হিসাবে স্বাধীনভাবে কাজ করতে পারেন, যেখানে লেফটেন্যান্ট গভর্নর মুখমন্ত্রীর প্রধান পরামর্শ দাতা হিসাবে থাকবে। এটি কেন্দ্র ও দিল্লির মধ্যে আইনী ফেডারেলিজমের সাংবিধানিক প্রশ্ন উত্থাপন করে। ১৫ দিনের আর্গুমেন্ট পর, সুপ্রিম কোর্ট তার রায় সংরক্ষিত করেছিল।
পঞ্চায়েত রাজ আইনের অংশ হিসাবে দিল্লির পৌর কর্পোরেশন শহরটির জন্য নাগরিক প্রশাসন পরিচালনা করে। দিল্লির একটি শহুরে এলাকা, দিল্লি রাজ্য সরকার এবং ভারতের সরকার উভয় আসন। দিল্লির জাতীয় রাজধানী অঞ্চল (এনসিটি) এর তিনটি স্থানীয় পৌর কর্পোরেশন রয়েছে, যেমন দিল্লির পৌর কর্পোরেশন (এমসিডি), নয়া দিল্লি পৌর কাউন্সিল (এনডিএমসি) এবং দিল্লি ক্যান্টনমেন্ট বোর্ড।
দিল্লীর লেফটেন্যান্ট গভর্নরকে কেন্দ্রীয় সরকারের পরামর্শে রাষ্ট্রপতির প্রতিনিধি হিসেবে নিযুক্ত হন, তবে তাকে রাজ্যপালের মতো রাজ্যের প্রধান হিসাবে নিযুক্ত করা হয় না।
দিল্লি জুড়ে দিল্লি হাইকোর্টের এখতিয়ার রয়েছে, যার দুটি নিম্ন আদালত রয়েছে: নাগরিক মামলার জন্য ছোট কারণসমূহের আদালত, এবং ফৌজদারি মামলার দায়রা আদালত। ভারতের অন্যান্য রাজ্যের বিপরীতে, দিল্লি পুলিশ ভারত সরকারের স্বরাষ্ট্র মন্ত্রণালয়কে রিপোর্ট করে, রাজ্য সরকারকে নয়। পুলিশ কমিশনারের নেতৃত্বে এটি বিশ্বের বৃহত্তম মহানগর পুলিশ বাহিনীগুলির মধ্যে একটি। দিল্লির পুলিশ সদর দফতর আইটিও'তে অবস্থিত।
দিল্লির আইনসভা প্রথম ভাগে ১৯৫১ সালের পার্ট সি স্টেটস আইনের অধীনে ১৯ মার্চ ১৯ সালে গঠিত হয়, কিন্তু ১ অক্টোবর ১৯৫৬ সালে এটি বাতিল করা হয়। পরে ১ ই সেপ্টেম্বর ১৯৯৩ সালে তার আইন পরিষদ পুনরায় প্রতিষ্ঠিত হয়েছিল - সংবিধানের আইনে (৬৯ তম সংশোধনী), ১৯৯১ সালের জাতীয় রাজধানী অঞ্চল দিল্লি আইন, অনুসারে ভারতের সংবিধানে ৬৯ তম সংশোধনী কার্যকর হয়েছিল, দিল্লি কেন্দ্রীয় অঞ্চলকে আনুষ্ঠানিকভাবে জাতীয় রাজধানী অঞ্চল হিসাবে ঘোষণা করা হয়।
দিল্লির প্রথম মুখ্যমন্ত্রী ব্রাহ্মপ্রকাশ (আইএনসি) এবং প্রথম মহিলা মুখ্যমন্ত্রী সুষমা স্বরাজ (বিজেপি)। কমরেড গুরু রাধা কিষাণ (সিপিআই) একজন ব্যক্তি হিসাবে ক্রমাগত সবচেয়ে বেশি বছর ধরে এমসিডি -এর একটি আসনে প্রতিনিধিত্বের বিরল কৃতীত্বের (ডিএমসি প্রাথমিকভাবে) অধিকারী এবং প্রেম সিংহ (Inc) দিল্লির বিভিন্ন নাগরিক ক্ষেত্রে সর্বোচ্চ নির্বাচনে জিতেছেন।
শরীফপুর ইউনিয়ন, আশুগঞ্জ
শরীফপুর বাংলাদেশের ব্রাহ্মণবাড়িয়া জেলার আশুগঞ্জ উপজেলার অন্তর্গত একটি ইউনিয়ন।
শরীফপুর ইউনিয়নের আয়তন ৩৮৯০ একর (১৫.১৪ বর্গ কিলোমিটার)।
২০১১ সালের পরিসংখ্যান অনুযায়ী শরীফপুর ইউনিয়নের লোকসংখ্যা ৮,০৮৯ জন। এর মধ্যে পুরুষ ৩,৮১৩ জন এবং মহিলা ৪,২৭৬ জন।
আশুগঞ্জ উপজেলার দক্ষিণাংশে শরীফপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পূর্বে তারুয়া ইউনিয়ন, উত্তরে তালশহর ইউনিয়ন, পশ্চিমে লালপুর ইউনিয়ন এবং দক্ষিণে সাদেকপুর ইউনিয়ন অবস্থিত।
শরীফপুর ইউনিয়ন আশুগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার আশুগঞ্জ থানার আওতাধীন। এটি জাতীয় সংসদের ২৪৪ নং নির্বাচনী এলাকা ব্রাহ্মণবাড়িয়া-২ এর অংশ। এটি ২টি মৌজায় বিভক্ত।
এ ইউনিয়নের গ্রামগুলো হল:
সরকারি প্রাথমিক বিদ্যালয় ৩ টি
রেজিঃ প্রাথমিক বিদ্যালয় ২ টি
দাখিল মাদ্রাসা ১টি
উচ্চ বিদ্যালয় ১টিশরীফপুর ইউনিয়ন আশুগঞ্জ উপজেলার একটি গুরুত্বপূর্ণ ইউনিয়ন। এর যোগাযোগ ব্যবস্থা খুবই ভাল । ব্রাহ্মণবাড়িয়া হতে সিএন জির মাধ্যমে ৩০-৩৫ টাকা ভাড়ার বিনিময়ে ইউনিয়ন পরিষদে আসা যায়। তাছাড়া আশুগঞ্জ থেকে ও সিএনজি যোগে ২৫-৩০ টাকার বিনিময়ে আসা যায়। গ্রামের ভিতরের প্রায় ৫-৬ কি.মি রাস্তা কাঁচা। ব্রাহ্মণবাড়িয়া ও আশুগঞ্জ এর সাথে পাকা রাস্তার মাধ্যমে যোগাযোগ সুবিধা খুবই ভাল। ব্রাহ্মণবাড়িয়া থেকে শরীফপুর ইউনিয়ন পরিষদে আসতে প্রায় ৩০ মিনিট সময় লাগে। পাকা রাস্তা প্রায় ২-৩ কি,মি। তাছাড়া শালুকপাড়া- চিলিকুট প্রায় ২.৫ কি,মি পাকা রাস্তা রয়েছে।
৩ টিসাইফ উদ্দিন চৌধুরী
সিরাজগঞ্জ-এনায়েতপুর সড়ক
সিরাজগঞ্জ-এনায়েতপুর সড়ক হল সিরাজগঞ্জ শহর হতে বেলকুচি হয়ে এনায়েতপুর সংযোগ করে শাহজাদপুর চলে যাওয়া সড়ক। এই সড়কটি বেলকুচি, এনায়েতপুর, চৌহালি, শাহজাদপুর সহ পাবনার বেশ কিছু অঞ্চলের মানুষের সিরাজগঞ্জে সহ দেশের সকল জেলায় যাতায়েতের প্রধান সড়ক। এই সড়কটিতে বাস, মিনিবাস, মাইক্রোবাস, ট্রাক, পিকআপ, মোটরসাইকেল, বেবীটেক্সী, অটোরিকশা, ভ্যন ইত্যাদি ফিটনেস ও ফিটনেস বিহিন গাড়ি চলাচল করায় প্রায় সময় ঘটে যায় দূর্ঘটনা। প্রায় ২০ কিলোমিটার এই সড়কটিতে ভারী যান ও ধীর গতির হালকা যানবাহন চলাচল কারার জন্য দুই লাইন করার কাজ হাতে নিলেও এখনও তা শেষ হয়নি।
সিরাজগঞ্জ-এনায়েতপুর সড়কটি মুলত পাকিস্তান সরকারের আমলে বেলকুচি এনায়েতপুর অন্চলকে যমুনা নদীর ভাংঙ্গা থেকে বাচানোর জন্য একটি বড় বাধ নির্মাণ করা হয়েছিলো । পরবর্তীতে এই বাধটিকে এলাকার মানুষের সিরাজগঞ্জে যাওয়া আসার জন্য ব্যবহার করতে শুরু করে, এভাবেই এই বাধটি একসময় রাস্তার অপরিনত হয়,এই সড়কটিকে এলাকার মানুষ "'অব্দা" নামে চিনে।
সয়দাবাদ থেকে এনায়েতপুর পর্যন্ত পুরো ১৯ কিলোমিটার জুড়ে গর্ত আর ভাঙা-চোড়া। এতে প্রতিনিয়ত ভোগান্তিতে পড়ছে মানুষ। সিরাজগঞ্জ-এনায়েতপুর সড়কে বিটুমিন কার্পেটিং পাথর উঠে যাওয়ায় অসংখ্য খানাখন্দের সৃষ্টি হয়েছে। এছাড়া পাশাপাশি একই সড়কের পাশ দিয়ে নির্মিত বাইলেন সড়কটির বিভিন্ন অংশ ভেঙে গেছে। এর ফলে বেলকুচি, এনায়েতপুর, শাহজাদপুর ও চৌহালী থানার প্রায় ১২ লাখ মানুষ যাত্রা পথে প্রতিনিয়ত ভোগান্তিতে পড়তে হচ্ছে।
সিরাজগঞ্জ-এনায়েতপুর রোডে যে সমস্থ গুরুপ্ত পূর্ণ স্থাপনা রয়েছে সেগুলো হলো :সিরাজগঞ্জ সয়দাবাদ মোড় থেকে বেলকুচি, এনায়েতপুর হয়ে পাচিল পর্যন্ত এই সড়ক বিস্তৃত।
আব্দুল ওয়াহহাব মিঞা
বিচারপতি মোহাম্মদ আব্দুল ওয়াহহাব মিঞা (জন্ম: ১১ নভেম্বর ১৯৫১) বাংলাদেশের একজন প্রখ্যাত আইনবিদ এবং ২১-তম প্রধান বিচারপতি (ভারপ্রাপ্ত)। সাবেক বিচারপতি সুরেন্দ্র কুমার সিনহার ছুটি ও পদত্যাগের পর ভারপ্রাপ্ত হিসেবে তিনি প্রধান বিচারপতির দায়িত্ব পালন করেন।
আব্দুল ওয়াহহাব মিঞা ১৯৫১ সালের ১১ নভেম্বর জামালপুর জেলার মাদারগঞ্জের মহিষবাথান গ্রামে জন্মগ্রহণ করেন।
তিনি ১৯৭৬ সালে সুপ্রিমকোর্টের হাইকোর্ট বিভাগের আইনজীবীর তালিকাভুক্ত হন। এরপর হাইকোর্ট বিভাগে অতিরিক্ত বিচারক হিসেবে ২৪ অক্টোবর, ১৯৯৯ সালে দায়িত্ব পান। পরবর্তীতে হাইকোর্ট বিভাগের অতিরিক্ত বিচারক হইতে স্থায়ী বিচারকের দায়িত্ব পান ২৪ অক্টোবর, ২০০১ সালে। দীর্ঘ কয়েকবছর পর ২৩ ফেব্রুয়ারি, ২০১১ সালে আপিল বিভাগের বিচারপতির দায়িত্ব পান। সাবেক বিচারপতি সুরেন্দ্র কুমার সিনহার ছুটি ও পদত্যাগের কারণে বাংলাদেশ সুপ্রিম কোর্টের ভারপ্রাপ্ত প্রধান বিচারপতি হিসেবে ১২ নভেম্বর, ২০১৭ হইতে ২ ফেব্রুয়ারি, ২০১৮ পর্যন্ত দায়িত্ব পালন করেন।
সুষমা স্বরাজ
সুষমা স্বরাজ () (জন্ম ১৪ ফেব্রুয়ারী ১৯৫২ খ্রিস্টাব্দ ) একজন ভারতীয় রাজনীতিবিদ এবং সুপ্রিম কোর্টের সাবেক আইনজীবী। ভারতীয় জনতা পার্টির একজন সিনিয়র নেতা ও সাবেক সভাপতি, তিনি ২৬ মে ২০১৪ সাল থেকে ভারতের পররাষ্ট্র মন্ত্রীর দায়িত্ব পালন করছেন; ইন্দিরা গান্ধীর পর তিনি দ্বিতীয় নারী হিসাবে এই দফতরের প্রতিনিধিত্ব করছেন। তিনি সংসদ সদস্য (লোকসভা) হিসাবে সাতবার এবং আইন পরিষদের (বিধানসভা) সদস্য হিসাবে তিনবার নির্বাচিত হয়েছেন। ১৯৭৭ সালে ২৫ বছর বয়সে, তিনি উত্তর ভারতের হরিয়ানা রাজ্যর মন্ত্রীসভার সর্বকনিষ্ঠ মন্ত্রী হয়েছিলেন। ১৩ অক্টোবর ১৯৯৮ সাল থেকে ৩ ডিসেম্বর ১৯৯৮ সাল পর্যন্ত তিনি দিল্লীর ৫ম মুখ্যমন্ত্রী হিসেবেও দায়িত্ব পালন করেন।
২০১৪ সালের ভারতীয় সাধারণ নির্বাচনে, তিনি দ্বিতীয় মেয়াদে মধ্যপ্রদেশে বিদিশা লোকসভা কেন্দ্র জিতেছিলেন ৪,০০,০০০ ভোটের পার্থক্য দ্বারা এবং তিনি নিজের আসন ধরে রেখেছিলেন। ২৬ মে ২০১৪ সালে তিনি কেন্দ্রীয় মন্ত্রিসভায় পররাষ্ট্র বিষয়ক মন্ত্রী হয়ে ওঠে। মার্কিন দৈনিক ওয়াল স্ট্রিট জার্নাল কর্তৃক সুষমা স্বরাজ'কে ভারতের 'সর্বাধিক প্রিয় রাজনীতিবিদ' বলা হয়।
সুষমা স্বরাজ (নীর শর্মা) ১৪ ফেব্রুয়ারি ১৯৫২ সালে হরিয়ানার আম্বালা ক্যান্টনমেন্টে হারেদে শর্মা ও শ্রীমতী লক্ষ্মী দেবীর সন্তান হিসাবে জন্মগ্রহণ করেন। তার বাবা ছিলেন একজন বিশিষ্ট রাষ্ট্রীয় স্বায়ত্ত্বক সংঘের সদস্য। তার বাবা-মা পাকিস্তানের লাহোর শহরের ধরামপুরা এলাকা থেকে এসেছিলেন। তিনি আম্বালা ক্যান্টনমেন্টের সনাতন ধর্ম কলেজে পড়াশোনা করেন এবং সংস্কৃত ও রাজনৈতিক বিজ্ঞানে প্রধানের সাথে স্নাতক ডিগ্রি অর্জন করেন। চণ্ডীগড়ের পাঞ্জাব বিশ্ববিদ্যালয়ে তিনি অধ্যয়ন করেন। হরিয়ানার ভাষা বিভাগ দ্বারা অনুষ্ঠিত একটি রাষ্ট্রীয় পর্যায়ে প্রতিযোগিতায় তাকে তিন বছরের জন্য সেরা হিন্দি বক্তার পুরস্কার জিতেছিল।
১৯৭৩ সালে সুষমা স্বরাজ ভারতের সুপ্রিম কোর্টের আইনজীবী হিসাবে অনুশীলন শুরু করেন।
জর্জ সি. স্কট
জর্জ ক্যাম্পবেল স্কট (; ১৮ অক্টোবর ১৯২৭ - ২২ সেপ্টেম্বর ১৯৯৯) হলেন একজন মার্কিন অভিনেতা, পরিচালক ও প্রযোজক। তিনি মঞ্চে তার কাজের জন্য সর্বাধিক পরিচিত। তার অভিনীত উল্লেখযোগ্য চলচ্চিত্র ভূমিকা হল স্ট্যানলি কুবরিকের "ডক্টর স্ট্রেঞ্জলাভ অর: হাউ আই লার্ন্ডস টু স্টপ ওরিং অ্যান্ড লাভ দ্য বম্ব" (১৯৬৪)-এ জেনারেল বাক টারগিডসন, ফ্রাংকলিন স্ক্যাফনারের "প্যাটন" (১৯৭০)-এ জেনারেল জর্জ এস. প্যাটন এবং ক্লাইভ ডোনারের "আ ক্রিসমাস ক্যারল" (১৯৮৪)-এ এবেনেজার স্ক্রুজ।
তিনি প্রথম অভিনেতা যিনি শ্রেষ্ঠ অভিনেতার জন্য একাডেমি পুরস্কার (১৯৭০ সালে "প্যাটন"-এর জন্য) লাভের পর তা প্রত্যাখ্যান করেন এবং একাডেমি অব মোশন পিকচার আর্টস অ্যান্ড সায়েন্সেসকে মাস খানেক পূর্বে সতর্ক করে বলেন তিনি এই পুরস্কার জিতলে তার দার্শনিক দৃষ্টিকোণ থেকে এই কাজ করবেন। তিনি মনে করেন সকল ধরনের নাট্যধর্মী কাজই অদ্বিতীয়তম এবং একটি অপরটির সাথে তুলনাযোগ্য নয়।
মার্থা স্কট
মার্থা এলেন স্কট (; ২২ সেপ্টেম্বর ১৯১২ - ২৮ মে ২০০৩) ছিলেন একজন মার্কিন অভিনেত্রী। তিনি ১৯৩৮ সালে ব্রডওয়ে মঞ্চে থর্নটন ওয়াইল্ডারের মূল "আওয়ার টাউন" মঞ্চনাটকে এমিল ওয়েব চরিত্রে অভিনয় করেন এবং ১৯৪০ সালে এই নাটকের "চলচ্চিত্ররূপে" অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি সেসিল বি. ডামিলের "দ্য টেন কমান্ডমেন্টস" (১৯৫৬) ও উইলিয়াম ওয়াইলারের "বেন-হার" (১৯৫৯), এ দুটি চলচ্চিত্রে চার্লটন হেস্টনের অভিনীত চরিত্রের মায়ের ভূমিকায় অভিনয় করেন।
স্কট ১৯১২ সালের ২১শে সেপ্টেম্বর মিজুরির জেমসপোর্টে জন্মগ্রহণ করেন। তার মাতা লেথা (প্রদত্ত নাম: ম্যাককিনলি) এবং পিতা ওয়াল্টার আলভা স্কট ছিলেন একজন প্রকৌশলী ও গ্যারেজের মালিক। তার মাতা মার্কিন যুক্তরাষ্ট্রের রাষ্ট্রপতি উইলিয়াম ম্যাককিনলির চাচাতো বোন। স্কট পরিবার জেমসপোর্টে বসবাস করতেন এবং মার্থার যখন ১৩ বছর বয়স তখন তারা মিজুরির কানসাস সিটিতে এবং পরে মিশিগানের ডেট্রয়েটে চলে যান। হাই স্কুল জীবনে তিনি অভিনয়ের প্রতি আকৃষ্ট হন এবং মিশিগান বিশ্ববিদ্যালয়ে পড়াকালীন এই আগ্রহ আরও বৃদ্ধি পায়। তিনি এই বিশ্ববিদ্যালয় থেকে শিক্ষকতার সনদ এবং ১৯৩৪ সালে নাট্যকলায় স্নাতক ডিগ্রি অর্জন করেন।
জন হাউজম্যান
জন হাউজম্যান (; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে "সিটিজেন কেইন" চলচ্চিত্রে পরিচালক অরসন ওয়েলসের সাথে তার যুগলবন্দী এবং "দ্য ব্লু ডালিয়া" চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি "দ্য পেপার চেজ" (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন।
আর্থার লো
আর্থার লো (; "আর্থার লূয়্‌", জন্ম: ২২ সেপ্টেম্বর ১৯১৫ - ১৫ এপ্রিল ১৯৮২) ছিলেন একজন ইংরেজ অভিনেতা। ত্রিশ বছরের অধিক অভিনয় জীবনে তিনি অসংখ্য মঞ্চনাটক, টেলিভিশন নাটক এবং চলচ্চিত্রে অভিনয় করেছেন। তিনি ১৯৬৮ থেকে ১৯৭৭ সাল পর্যন্ত ব্রিটিশ সিটকম "ড্যাড্‌স আর্মি"-এ ক্যাপ্টেন ম্যানারিং চরিত্রে অভিনয় করে টেলিভিশনে অন্যতম পরিচিত মুখ হয়ে ওঠেন এবং এই কাজের জন্য সাতবার বাফটা পুরস্কারের মনোনয়ন লাভ করেন। তিনি "ও লাকি ম্যান!" (১৯৭৩) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন।
লো ১৯১৫ সালের ২২শে সেপ্টেম্বর ডার্বিশায়ারের হেফিল্ডে জন্মগ্রহণ করেন। তার পিতা আর্থার লো সিনিয়র (১৮৮৮-১৯৭১) ও মাতা ম্যারি অ্যানি ফোর্ড (১৮৮৫-১৯৮১)। তার পিতা একটি রেলওয়ে কোম্পানিতে কাজ করতেন এবং বিশেষ রেলের মাধ্যমে উত্তর ইংল্যান্ড ও মিডল্যান্ডে মঞ্চ সফরকারী কোম্পানির এক স্থান থেকে অন্য স্থানে যাতায়াতের দায়িত্বে ছিলেন। আর্থার জুনিয়র ম্যানচেস্টারের লেভেনশুলমের চ্যাপেল স্ট্রিটের চ্যাপেল স্ট্রিট জুনিয়র স্কুলে পড়াশোনা করেন।
পল ল্য ম্যাট
পল ল্য ম্যাট (; জন্ম: ২২ সেপ্টেম্বর ১৯৪৫) হলেন একজন মার্কিন অভিনেতা। তিনি "আমেরিকান গ্রাফিটি" (১৯৭৩) চলচ্চিত্রে অভিনয় করে প্রথম খ্যাতি অর্জন করেন এবং তার এই কাজের জন্য তিনি সমাদৃত হন এবং বর্ষসেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। "আমেরিকান গ্রাফিটি" চলচ্চিত্রে তার অনবদ্য অভিনয়ের পর তিনি "আলোহা, ববি অ্যান্ড রোজ" (১৯৭৫)-এ প্রধান চরিত্রে অভিনয়ের সুযোগ পান এবং ছবিটি বক্স অফিস হিট হয়।
তিনি পরবর্তীকালে জোনাথন ডেমের "হ্যান্ডল উইথ কেয়ার" ও "মেলভিন অ্যান্ড হাওয়ার্ড" চলচ্চিত্রে অভিনয় করেন। শেষোক্ত চলচ্চিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি "দ্য বার্নিং বেড" (১৯৮৪) টিভি চলচ্চিত্রে অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কার লাভ করেন।
ভারতের সুউচ্চ ভবনসমূহের তালিকা
এই তালিকায় ভারতের আকাশচুম্বী ভবনগুলি তাদের দাপ্তরিক ভাবে ঘোষিত উচ্চতার উপর ভিত্তি করে স্থান পেয়েছে।
এই তালিকাটি মানসম্মত উচ্চতা পরিমাপের ভিত্তিতে কমপক্ষে ১৯০ মিটার (৬২৩ ফুট) উচ্চতায় দাঁড়িয়ে থাকা ভারতের ভবনগুলিকে চিহ্নিত করে। এই চূড়া এবং স্থাপত্য বিবরণ অন্তর্ভুক্ত কিন্তু রেডিও মাস্তুল অন্তর্ভুক্ত করা হয় না। তালিকাতে কেবলমাত্র সম্পূর্ণ ভবনগুলি এবং আধুনিক ভবনগুলি যা স্থাপত্যিকভাবে শীর্ষস্থানে অবস্থান করছে।
শংকর গোবিন্দ চৌধুরী স্টেডিয়াম
শংকর গোবিন্দ চৌধুরী স্টেডিয়াম বা নাটোর স্টেডিয়াম নাটোর শিশু  পার্কের পাশে অবস্থিত নাটোর, বাংলাদেশ। 
জাতীয় ক্রীড়া পরিষদ নিয়ন্ত্রিত একটি স্টেডিয়াম, যেটি নাটোর জেলার মধ্যে, জেলা মৎস্য ভবনের সামনে অবস্থিত, সাধারণত ঘরোয়া খেলাগুলো এখানে হয়ে থাকে। ক্রিকেট, ফুটবল, ব্যাডমিন্টন, হ্যান্ডবল, সাঁতার, সাইকেলিং,  ইত্যাদি এখানে প্রশিক্ষন এবং প্রতিযোগিতা হয়ে থাকে।
আব্দুল মান্নান ভূঁইয়া স্টেডিয়াম
আব্দুল মান্নান ভূঁইয়া স্টেডিয়াম নরসিংদী সার্কিট হাউসের পাশে অবস্থিত। এটা নরসিংদী জেলার সবথেকে বড় স্টেডিয়াম। এখন এটির নাম পরিবর্তন করা হয়েছে। নতুন নাম শহীদ মুশলে উদ্দিন ভূঁইয়া স্টেডিয়াম। মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
শহীদ আইভি রহমান পৌর স্টেডিয়াম
শহীদ আইভি রহমান পৌর স্টেডিয়াম বা ভৈরব স্টেডিয়াম কিশোরগঞ্জ জেলার ভৈরব উপজেলার একটি বহু-ক্রীড়ার স্টেডিয়াম। এটি স্টেডিয়াম রোডে অবস্থিত।
২০১৬ সালে জাতীয় ক্রীড়া পরিষদ স্টেডিয়ামটিতে দ্বিতল প্যাভিলিয়ন ভবন নির্মাণসহ মাঠ উন্নয়ন, গ্যালারি, ড্রেন, চারদিকে দেয়াল ও গ্রিল নির্মাণ এবং মাটি ভরাট বাবদ ৮ কোটি ৬৯ লাখ টাকা বরাদ্দ দেয়া। পরে মেসার্স ভূইয়া এন্ড ভূইয়া ডেভেলপার ও মেসার্স খলিলুর রহমান নামে দুটি ঠিকাদারী প্রতিষ্ঠান স্টেডিয়ামের নির্মাণকাজ শুরু করেন। ২০১৭ সালের ডিসেম্বরে অনিয়মের অভিযোগে স্টেডিয়ামের নির্মাণকাজ বন্ধ করে দেয়া হয়।
লিনিয়াজওএস
লিনিয়াজওএস () অ্যানড্রয়েড মোবাইল প্ল্যাটফর্মের জন্যে একটি ফ্রি ও ওপেন সোর্স অপারেটিং সিস্টেম। এটি সায়ানোজেনমোড কাস্টম রমের উত্তরসূরী, সায়ানোজেন ইনকর্পোরেটেড ডেভেলপমেন্ট বন্ধ ঘোষণা করার পর যেখান থেকে ডিসেম্বর ২০১৬ সালে এটি ফোর্ক করা হয়৷ যেহেতু সায়ানোজেন ইনকর্পোরেটেড সায়ানোজেন নামের উপর অধিকার অপরিবর্তিত রেখছে, প্রকল্পটি এটার ফোর্ককে লিনিয়াজওএস নামে ব্র‍্যান্ডিং করে।
লিনিয়াজওএস গিটহাবে ডিসেম্বর ২৪, ২০১৬ সালে অফিশিয়ালি তাদের সোর্স কোড উন্মুক্ত করে। অই সময় থেকে, এখন পর্যন্ত ১৮৫টি ফোন মডেলের জন্যে লিনিয়াজওএস ডেভলপমেন্ট বিল্ড রয়েছে
সায়ানোজেনমোড ("সিএম" বলে পরিচিত) অ্যানড্রয়েড ভিত্তিক একটি জনপ্রিয় কাস্টম রম ছিলো। এক প্রতিবেদন অনুযায়ী ২০১৫ সালে সর্বমোট ৫০০ কোটি সায়ানোজেনমোড ব্যবহারকারী ছিলো। অন্য কাস্টম রমের ভিত্তি হিসেবে অনেক ডেভলপার সায়ানোজনমোড ব্যবহার করতো।
২০১৩ সালে, প্রতিষ্ঠাতা স্টিভ কোন্ডিক প্রকল্পটির বাণিজ্যিকীকরণের উদ্দেশ্যে তহবিল সংগ্রহ শুরু করেন। তার দৃষ্টিতে কোম্পানিটি প্রকল্পের সফলতায় অর্থোপার্জন করতে পারেনি। এবং ২০১৬ তে তিনি কোম্পানিটি ত্যাগ করেন বা তাকে বাধ্য করা হয় তাতে৷ ওপেন সোর্স এবং জনপ্রিয় হওয়ার উসিলায় কোডটি অচিরেই নতুন নাম লিনিয়াজওএসের অধীনে ফোর্ক করা হয় এবং কম্যুনিটি চালিত হবে বলে ঠিক করা হয়।
সায়ানোজেনমোড এমন কিছু সুবিধা প্রদান করতো, যা অধিকাংশ মোবাইল প্রস্তুতকারকদের অফিশিয়াল ফার্মওয়্যারে প্রদান করা হতো না। সায়ানোজেনমোডের এ স্বকীয়তা ও জনপ্রিয়তা পরবর্তীতে লিনিয়াজওএস উদ্ভবের পেছনে অবদান রেখেছে৷
সায়ানোজেনমোডের মতই এ প্রকল্পটি অসংখ্য নির্দিষ্ট যন্ত্র ভিত্তিক ডেভলপারদের দ্বারা ডেভলপ করা হয় ও গেরিট ব্যবহার করে কোড রিভিউ করা হয়৷ এটা একই সাথে পুরোনো সংস্করণ ব্যবস্থাটা ধরে রেখেছে( যেমন, অ্যানড্রয়েড ৭.১ হচ্ছে লিনিয়াজওএস ১৪.১)।
লিনিয়াজওএসের অফিশিয়াল উদ্ভোবনের আগেই এক্সডিএর অনেক ডেভেলপার উন্মুক্ত সোর্স কোড ব্যবহার করে অনেকগুলো আনঅফিশিয়াল সংস্করণ তৈরি করে ফেলেছিলো।
একটি ব্লগ পোস্টে অফিশিয়াল ঘোষনা অনুযায়ী, জানুয়ারি ২২, ২০১৭ থেকে ১৪. ও ১৩.০-এর অফিশিয়াল বিল্ড বের হতে লাগলো।
ফেব্রুয়ারি ১১, ২০১৮ সালে ১৩.০ বিল্ড রিলিজ রহিত হয়ে যায়, যদিও সোর্স কোড তখনও উন্মুক্ত ছিলো এবং নিরাপত্তা ত্রুটি সংশোধন তখনও গ্রহণ করা হচ্ছিলো।
ফেব্রুয়ারি ২৬, ২০১৮ সাল থেকে নির্দিষ্ট কিছু যন্ত্রে ১৫.১-এর অফিশিয়াল সংস্করণ বের হওয়া শুরু করলো৷ নতুন কোন সুবিধা সংযোগ ব্যতীত লিনিয়াজওএস ১৪.১ এর উন্নয়ন অব্যহত থাকবে।
লিনিয়াজওসে অনেক প্রয়োজনীয় অ্যাপ অন্তর্ভুক্ত থাকে, কিন্তু এটা তার পূর্বসূরীর মতই সমস্ত ব্লোটওয়ার পরিহার করে চলে।
যদিও আইনি কারণে, গুগল প্লে স্টোর, ও প্লে সার্ভিস পূর্ব থেকে ইন্সটল করা থাকে না। ব্যবহারকারী চায়লে জিপ ফ্ল্যাশের মাধ্যমে তা ইন্সটল করতে পারে।
দেগঙ্গা বিধানসভা কেন্দ্র
দেগঙ্গা (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২০ নং দেগঙ্গা বিধানসভা কেন্দ্রটি কদম্বগাছি ও কোটরা গ্রাম পঞ্চায়েত গুলি 
বারাসাত-১ সমষ্টি উন্নয়ন ব্লক এবং আমুলিয়া, বেড়াচাঁপা-১, বেড়াচাঁপা-২, চাকলা, চৌরাসি, হাদিপুর ঝিকরা-১, কোলসুর, নুরনগর ও সোহাই-শ্বেতপুর গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এর অন্তর্গত।
দেগঙ্গা বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, এআইএফবি এর ডা.মোর্তজা হোসেন দেগঙ্গা বিধানসভা কেন্দ্র থেকে জয়ী হন এআইটিসি এর মজিদুল হক সাহাজীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের এমডি. ইয়াকুব ২০০১ সালে তৃণমূল কংগ্রেসের আব্দুর রউফকে পরাজিত করেন। ১৯৯৬ সালে কংগ্রেসের ইদ্রিস আলীকে এবং ১৯৯১ সালে কংগ্রেসের আশানউল্লাহকে পরাজিত করেন। আইইউএমএলের এ.কে.এম. হাসান উজ্জামান ১৯৮৭ সালে ফরওয়ার্ড ব্লকের ডা. মোর্তজা হোসেনকে পরাজিত করেন। ফরওয়ার্ড ব্লকের মোর্তজা হোসেন ১৯৮২ সালে 
আইইউএমএলের এ.কে.এম. হাসান উজ্জামানকে পরাজিত করেন। আইইউএমএলের এ.কে.এম. হাসান উজ্জামান ১৯৭৭ সালে ফরওয়ার্ড ব্লকের এমডি. ইয়াকুবকে পরাজিত করেন।
কংগ্রেসের এম. শোকত আলী ১৯৭২ সালে জয়ী হন। ১৯৭১ এবং ১৯৬৯ সালে নির্দল/প্রোগ্রেসিভ মুসলিম লিগ হারুন-ওর-রসিদ জয়ী হন। ১৯৬৭ সালে বাংলা কংগ্রেসের জে.কবির জয়ী হন। কংগ্রেসের মৌলানা বাজলুর রহমান দুর্গাপুরি ১৯৬২ সালে জয়ী হন। কংগ্রেসের রফিউদ্দিন আহমেদ ও অতুল কৃষ্ণ রায় উভয়ই ১৯৫৭ সালে দেগঙ্গা যৌথ আসনে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের রফিউদ্দিন আহমেদ দেগঙ্গা কেন্দ্র থেকে জয়ী হন।
লেইলা ফারসাখ
লেইলা ফারসাখ () (জন্ম ১৯৬৭) একজন ফিলিস্তিনি অর্থনীতিবিদ যিনি জর্ডানে জন্মগ্রহণ করেন এবং ম্যাসাচুসেটস বস্টন বিশ্ববিদ্যালয়ের রাষ্ট্রবিজ্ঞান বিভাগের সহযোগী অধ্যাপক হিসেবে কর্মরত রয়েছেন। তিনি মধ্যপ্রাচ্যের রাজনীতি, তুলনামূলক রাজনীতি এবং আরব-ইসরায়েলি সংঘাতের রাজনীতি বিষয়ে তিনি বিশেষজ্ঞ হিসেবে কাজ করেন। ফারসাখ যুক্তরাজ্যের কেমব্রিজ বিশ্ববিদ্যালয় থেকে এমফিল (১৯৯০) এবং লন্ডন বিশ্ববিদ্যালয় থেকে পিএইচডি ডিগ্রী লাভ করেন (২০০৩)।
ফারসাখ হার্ভার্ড সেন্টারের মধ্যপ্রাচ্যের গবেষণায় পোস্ট ডক্টরেট করেন এবং ম্যাসাচুসেটস ইনস্টিটিউট অফ টেকনোলজির আন্তর্জাতিক গবেষণা কেন্দ্রের রিসার্চ অ্যাফিলিয়েট হিসেবেও কাজ করেন।
তিনি প্যারিসের অর্থনৈতিক সহযোগিতা ও উন্নয়ন সংস্থা (১৯৯৩-১৯৯৬) এবং ফিলিস্তিনের রামাল্লাহায় অবস্থিত অর্থনৈতিক নীতি গবেষণা ইনস্টিটিউট সহ বহু আন্তর্জাতিক প্রতিষ্ঠানে কাজ করেন।
২০০১ সালে তিনি ম্যাসাচুসেটস-এর ক্যামব্রিজের ক্যামব্রিজ শান্তি কমিশন থেকে পিচ এন্ড জাস্টিস এওয়ার্ড লাভ করেন।
ফারসাখ জেরুজালেম ২০৫০-র সহ-পরিচালক হিসেবে কর্মরত আছেন, যেটি একটি সমস্যা সমাধানের প্রকল্প যার অর্থায়নে রয়েছে ম্যাসাচুসেটস ইনস্টিটিউট অফ টেকনোলজির আরবান স্টাডিজ অ্যান্ড প্ল্যানিং বিভাগ এবং দি সেন্টার ফর ইন্টারন্যাশনাল স্টাডিজ বিভাগ। তিনি ফিলিস্তিনি অর্থনীতি সম্পর্কিত বিষয় এবং ওসলো শান্তি প্রক্রিয়ার, আন্তর্জাতিক অভিবাসন ও আঞ্চলিক একতা, উপর ব্যাপকভাবে লেখালেখি করেছেন।
ফারসাখ বেসরকারী প্রতিষ্ঠান রেসিস্ট (RESIST) (www.resistinc.org) এর বোর্ডের সদস্য ছিলেন যেটি ১৯৬৭ সালে প্রতিষ্ঠিত হয়েছিল। প্রতিষ্ঠানটি সামাজিক পরিবর্তনে তৃণমূল আন্দোলনকে সহয়তা ও সমর্থন প্রদানের জন্য আর্থিক ও আইনি সহায়তা প্রদান করত।
লেইলা ফারসাখের জীবনী
একশালা বন্দোবস্ত
একশালা বন্দোবস্ত ১৭৭৭ খ্রিস্টাব্দে ব্রিটিশ ভরতে প্রবর্তিত একটি ভূমি কর আদায়র ব্যবস্থা। : কর ধার্যের সুবিধার্থে গভর্নর জেনারেল ওয়ারেন হেস্টিংস ভারতের ভূ-সম্পত্তির মূল্য নির্ধারণের জন্য ১৭৭৬ এ আমিনি কমিশন নামে একটি কমিশন গঠন করেন। করদাতা কৃষকদের মধ্যে নিলাম ডাকের ভিত্তিতে বিদ্যমান পাঁচসনা বন্দোবস্তের (১৭৭২-১৭৭৬) বদলে ১৭৭৭ থেকে একটি নতুন বন্দোবস্ত প্রয়োজনীয় হয়ে পড়ে। ওয়ারেন হেস্টিংস ভূ-সম্পত্তি জরিপ (যাকে বলা হয় ‘আমিনি’) করার জন্য একটি কর কমিশন গঠন এবং পরবর্তী বন্দোবস্তের জন্য ভূমির যথাযথ কর নির্ণয়ের সুপারিশ করেন। চুক্তিভিত্তিক দুজন কর্মকর্তা এবং একজন স্থানীয় দীউয়ান সমন্বয়ে এ কমিশন গঠিত হয়। চুক্তিভিত্তিক দুই কর্মকর্তা ডেভিড অ্যান্ডারসন এবং জর্জ বোগলে কমিশনার হিসেবে এবং দীউয়ান গঙ্গাগোবিন্দ সিং পেশকার হিসেবে দায়িত্ব পালন করেন। গভর্নর জেনারেল ও কাউন্সিলের অন্যান্য সদস্যগণ কর নির্ণয়ে একটি স্থিরমূল্য-হিসাব নির্ধারণের বিষয়ে একমত হন, যাতে নমুনামাফিক কিছু কাট-ছাঁটের পর তা স্থায়ী কর আরোপণ পদ্ধতি হিসেবে প্রতিষ্ঠিত হতে পারে। এ লক্ষ্য অর্জনে কমিশনকে বাস্তবসম্মত কর্ম পরামর্শ প্রণয়ন করতে বলা হয়।
আমিনি কমিশন পাঁচটি সুপারিশ ও মন্তব্য পেশ করে: 
(১) জমিদারদের অনাদায়ি কর পরিশোধে অনীহার কারণে কর মওকুফযোগ্য হবে না; 
(২) একটি কর বিলুপ্ত হলে আরেকটি কর সৃষ্টি হয়; ফলত কর ছাঁটাই কিংবা কর বিলোপ কোনোটাই রায়তদের জন্য সুফলদায়ক হয় না; 
(৩) নদী, নতুন হাট-বাজার পার্শ্ববর্তী জমিদারের হাতে বেদখল হওয়ার অজুহাতে কর হ্রাসের দাবি সমর্থনযোগ্য নয়; 
(৪) স্থানীয় বিষয়-আশয় সম্পর্কে সরকারি উদাসীনতার সুযোগে জমিদাররা অকল্পনীয় পরিমাণে জমিজমা আলাদা করে নিয়েছে; 
(৫) কোম্পানির দীউয়ানির ধারণার চেয়ে কর পরিস্থিতির অবনতি হয়েছে।
আমিনি কমিশন রিপোর্ট নিয়ে কাউন্সিল সদস্যদের মধ্যে উত্তপ্ত বিতর্ক হয় এবং একটি চূড়ান্ত বন্দোবস্ত প্রস্ত্তত করার আগে আরও তথ্য সংগ্রহের নির্দেশ দেওয়া হয়। এই অন্তর্বর্তী সময়ের জন্য কোর্ট অব ডিরেক্টরস-এর কাছে এক বা তিন বছরের জন্য মেয়াদি বন্দোবস্ত প্রদানের সুপারিশ করা হয়। এ রিপোর্টের একটি কপি গভর্নর জেনারেলের সমর্থন ও সুপারিশসহ কোর্ট অব ডিরেক্টরস-এর কাছে পাঠানো হয়। ‘কোর্ট’ জমিদারদের সঙ্গে এক থেকে তিন বছরের একটি বন্দোবস্ত করার জন্য কলকাতা সরকারকে নির্দেশ দেয়। এই বন্দোবস্ত একশালা বন্দোবস্ত নামে পরিচিত।
দশশালা বন্দোবস্ত
দশশালা বন্দোবস্ত("১৭৯০) :" পিট-এর ভারত আইন ১৭৮৪-এর একটি দফায় কলকাতা সরকারকে অনতিবিলম্বে রাজস্ব নিয়ে পরীক্ষা-নিরীক্ষা বন্ধ করা এবং সরকার ও জমিদার উভয় তরফের জন্য সুবিধাজনক শর্তের আওতায় জমিদারদের সাথে রাজস্ব প্রশ্নে চিরস্থায়ী বন্দোবস্ত সম্পাদনের নির্দেশ দেওয়া হয়। চিরস্থায়ী বন্দোবস্ত সম্পাদনের জন্য স্পষ্ট নির্দেশ দিয়ে ১৭৮৬ সনে ব্রিটিশ ভূস্বামী শ্রেণীর অন্যতম সদস্য লর্ড কর্নওয়ালিসকে গভর্নর জেনারেল করে পাঠানো হয়। একটি চিরস্থায়ী ব্যবস্থা প্রতিষ্ঠার জন্য তিনি তাঁর রাজস্ব উপদেষ্টা জন শোরের (রাজস্ব বোর্ডের সভাপতি ও কাউন্সিল সদস্য) প্রবল বিরোধিতার সম্মুখীন হন। উল্লেখ্য, জন শোর ছিলেন বাংলার রাজস্ব বিষয়ে সেরা বিশারদ। শোরের বিশ্বাস ছিল যে, অনতিবিলম্বে চিরস্থায়ী বন্দোবস্ত সম্পাদন করার মতো যথেষ্ট তথ্য তাদের হাতে নেই। অবশ্য নীতিগতভাবে তিনি চিরস্থায়ী বন্দোবস্ত ধারণার বিরোধী ছিলেন না। তাঁর কেবল আপত্তি ছিল চিরস্থায়ী বন্দোবস্ত ব্যবস্থা প্রবর্তনের সময় নিয়ে। তাঁর যুক্তি ছিল এই যে, একেকটি স্বতন্ত্র তালুকের প্রকৃত সম্পদ এবং জমিতে রায়তসহ যাদের স্বার্থ জড়িত রয়েছে তাদের প্রকৃত অধিকার ও দায়দায়িত্বের বিষয় বিবেচনায় না নিয়ে চিরস্থায়ী বন্দোবস্ত সম্পাদন করা হলে তাতে এ চুক্তির সকল পক্ষেরই স্থায়ী ক্ষতি হতে পারে। শোর তাই চিরস্থায়ী বন্দোবস্ত বলবৎ করা আরও দুই বা তিন বছর স্থগিত রাখার অনুকূলে ছিলেন, যাতে করে ইত্যবসরে জমির সম্পদ ও জমিতে অধিকার সম্পর্কে পর্যাপ্ত তথ্য সংগ্রহ করা সম্ভব হয়।
চিরস্থায়ী বন্দোবস্ত ব্যাপারে এহেন প্রশ্নে কর্নওয়ালিস ও শোরের মধ্যে প্রবল মতপার্থক্য দেখা দেয়। কর্নওয়ালিস যুক্তি দেন যে, গত বিশ বছরে সংগৃহীত তথ্যই চিরস্থায়ী বন্দোবস্ত সম্পাদনের জন্য যথেষ্ট। তাঁর আরও যুক্তি ছিল, কোন এক বা একাধিক তরফের বেলায় কোন গলদ-ত্রুটি ধরা পড়লে সেগুলি চিরস্থায়ী বন্দোবস্তের সু-প্রভাবে অচিরেই দূর হয়ে যাবে। কর্নওয়ালিস বিশ্বাস করতেন, চিরস্থায়ী বন্দোবস্ত ব্যবস্থা জমিদারদের নিজেদেরকে উন্নয়নকামী জমিদার ও কৃষি পুঁজিবাদী করে তোলার ব্যাপারে যথেষ্ট প্রেরণা যোগাবে।
কর্নওয়ালিস ও শোর তাদের নিজ নিজ অভিমত ও এতদসংক্রান্ত অন্যান্য দলিলপত্র কোম্পানির পরিচালক সভার কাছে চূড়ান্ত সিদ্ধান্তের জন্য পাঠাতে সম্মত হন। তারা আরও একমত হন যে, ইত্যবসরে সরকারের উচিত হবে ১৭৯০ থেকে ১০ বছর মেয়াদের জন্য জমি বন্দোবস্ত দেওয়া যার সাথে এই মর্মেও বিজ্ঞপ্তি থাকবে যে, যদি পরিচালক সভা চিরস্থায়ী বন্দোবস্তের অনুকূলে মত প্রকাশ করেন তাহলে এই দশসালা বন্দোবস্তই অবিলম্বে চিরস্থায়ী বলে ঘোষিত হবে।